Alvydas Šlepikas

Alvydas Šlepikas (g. 1966 m. sausio 27 d. Videniškiuose, Molėtų rajonas) – poetas, režisierius, aktorius, scenaristas.

 Biografija 
Baigė technikos mokyklą Vilniuje. 1988–1994 m. studijavo Lietuvos muzikos akademijoje, įgijo dramos aktoriaus (1992 m.) ir dramos režisieriaus specialybes (vadovai Dalia Tamulevičiūtė, Rimas Tuminas).

Dirbo šaltkalviu ir tekintoju. Vėliau Vilniaus mažojo teatro, po to – Lietuvos nacionalinio dramos teatro (LNDT) aktorius. Vilniaus mažajame teatre pastatė spektaklį „Kalnuose mano širdis“ pagal W. Saroyan. Kauno dramos teatre – F. Dostojevskio „Juokingo žmogaus sapną“, Nacionaliniame dramos teatre – pjesę vaikams pagal savo ir Herkaus Kunčiaus pjesę „Dviejų karalysčių kaimas“.
Lietuvos rašytojų sąjungos savaitraščio „Literatūra ir menas“ vyriausias redaktorius, literatūrinio skyriaus redaktorius.

Debiutavo 1994 m. eilėraščiais antologijoje „Svetimi“. Vėliau išleido dvi poezijos knygas: „Taika tavo kraujui“ (Zigmo Gėlės literatūrinė premija) ir „Tylos artėjantis“ ir novelių rinkinį „Lietaus dievas“ (2004 m. paskirta J. Lindės-Dobilo premija)Alvydas Šlepikas  (Viešoji įstaiga „Lietuviškos knygos“). Kūryba spausdinta almanachuose „Poezijos pavasario“, „Druskininkų rudens“ (ir kt.). Dainų autorius. Draminio televizijos serialo „Nekviesta meilė“ režisierius, aktorius, serialo „Sniego skonis“ režisierius.

Lietuvos rašytojų sąjungos ir Lietuvių PEN centro narys.

Gyvena ir dirba Vilniuje.

 Bibliografija 
 Mano vardas – Marytė [romanas]. Vilnius: Lietuvos rašytojų sąjungos leidykla, 2012.
 Lietaus dievas (Der Regengott): [novelės]. Vilnius: Lietuvos rašytojų sąjungos leidykla, 2005. 107 pp.
 Tylos artėjantis: [eilėraščiai]. Vilnius: Lietuvos rašytojų sąjungos leidykla, 2003. 61 pp.
 Taika tavo kraujui: [eilėraščiai]. Vilnius: Scena, 1997.

 Vaidmenys 
Svarbesnieji vaidmenys (LNDT)LNDT informacija:
 1998 m. Rilkė. Herkus Kunčius. Genijaus dirbtuvė. Režisierius A. Nakas.
 1999 m. Rivusas. William Shakespeare. Ričardas III. Režisierius Rimas Tuminas
 2000 m. Žakas. Moliere. Šykštuolis. Režisierė Irena Bučienė.
 2001 m. Elyzas. Marius Katiliškis. Paskendusi vasara. Režisierius Julius Dautartas.
 2002 m. Arturas. Jean Anouilh. Bamba. Režisierius Adolfas Večerskis.
 2003 m. Ministras be portfelio. Julius Dautartas. Pelenė. Režisierius Julius Dautartas.
 2003 m. Denis. Joe Orton. Grobis. Rež. Adolfas Večerskis.
 2004 m. Žemaičių pasiuntinys. Giesmė apie Vorutos vilkolakį Mindaugą. Rež. Vytautas Grigolis.
 2005 m. Karmazinovas. Fiodoras Dostojevskis. Demonai. Nelabieji. Apsėstieji. Kipšai. Rež. Jonas Vaitkus.
 2006 m. Michailas Suslovas, Justas Paleckis, Antanas Smetona. Herkus Kunčius. Matas. Rež. Albertas Vidžiūnas.
 2006 m. Partizanas Kurmis. Vytautas V. Lansbergis. Bunkeris. Rež. Vytautas V. Landsbergis.

 Filmografija 
 2006 m. – Krukas. Vilniaus getas, rež. Audrius Juzėnas

 Apdovanojimai 
 1996 m. – Literatūrinė „Varpų“ premija (už eilėraščius)
 1998 m. – Zigmo Gėlės premija (už eilėraščių rinkinį „Taika tavo kraujui“)Alvydas Šlepikas (rasyk.lt)
 2008 m. Petro Cvirkos literatūrinė premija už novelių knygą „Lietaus dievas“
 2012 m. – Jurgio Kunčino vardo premija
 2013 m. – Lietuvos rašytojų sąjungos premija už geriausią metų knygą („Mano vardas – Marytė“, 2012);

 Šaltiniai 

Kategorija:Lietuvos aktoriai
Kategorija:Lietuvos poetai
Kategorija:Lietuvos rašytojai
Kategorija:Lietuvos redaktoriai
Kategorija:Lietuvos scenaristai
Kategorija:Lietuvos nacionalinės kultūros ir meno premijos laureatai